Shalom! Tervetuloa seuraamaan Veahavta Jisrael -ohjelmaa.
Se tarkoittaa: Sinä rakastat Israelia.
Tri Baruch Korman selittää nyt puolen tunnin ajan Raamattua.
Hän on vanhempi luennoitsija Zera Avraham -instituutissa Israelissa.
Kurssit ovat hepreaksi, mutta hän opettaa kerran viikossa englanniksi.
Saat lisätietoa Israelin-työstämme sivuiltamme LoveIsrael.org.
Nyt on tri Baruchin vuoro.
Kuka olet Messias Jeesuksessa?
Jos olet liittosuhteessa Jeesus Nasaretilaisen kanssa, -
kuka olet? Kuka sinusta on tullut?
Tänään katsomme kohtaa, joka kertoo, keitä olemme Messiaassa.
Kyse ei ole niinkään nimityksestä vaan siitä, miten elämme.
Olemme pelastuneet armosta, emme tekojemme perusteella.
Kun olemme pelastuneet armosta Sanan mukaisen uskon kautta, -
meistä tulee uusi luomus Messiaassa.
Meidät on luotu hyviä, -
Jumalan luonteen mukaisia tekoja varten.
Tuomme julki hänen kirkkauttaan toteuttaessamme hänen tahtoaan.
Tutkimme tänään tuttua raamatunkohtaa, -
joka löytyy Jeesuksen vuorisaarnasta, -
jonka hän piti melkein 2000 vuotta sitten.
Otetaan esille Matteuksen evankeliumista luku 5.
Kohta kertoo, miten Jeesus näkee meidät -
ja miten meidän tulisi elää.
Jeesus julistaa Matt. 5:13:ssa: -
"Te olette maan suola..."
Lännessä suolaa pidetään yleensä mausteena.
Suola ilmaisee myös elämän sisältöä, "elämän suolaa".
Mutta käännökset eivät aina kerro tarkasti alkutekstin merkitystä.
Emme ymmärrä sanan alkuperää emmekä kulttuuria, -
joka määrittää sanan merkityksen.
Suolaa ei pidetty tuolloin Lähi-idässä niinkään mausteena -
vaan säilytysaineena.
Sillä on säilyttämisen lisäksi toinenkin merkitys.
Sana sanoo: "Älkää syökö verta."
Veri on tärkeä Raamatun ilmoituksessa.
Kolmannessa Mooseksen kirjassa sanotaan, että veressä on elämä.
Jerusalemin neuvostossa sovittiin periaatteista, -
joiden mukaan ilosanomaa levitettiin pakanoiden keskuuteen.
Siellä Jaakob kielsi pakanoilta veren syömisen.
Kun eläin oli teurastettu, se suolattiin.
Teurastuksessa veri laskettiin pois, -
mutta osa verestä jäi jäljelle.
Siksi teurastamisen jälkeen liha suolataan -
ennen kypsentämistä.
Suola imee itseensä lihapalaan jääneen veren.
Veri liittyy nimittäin muuhunkin kuin elämään.
Kun joku sairastuu, hänestä otetaan verikokeita, -
koska veressä voi olla epäpuhtauksia ja taudinaiheuttajia.
"Te olette maan suola" -
ei tarkoita, että olisimme maailman elämän sisältö.
Ei, vaan siinä puhutaan meidän kutsumuksestamme.
Suolalla on voima vetää veri pois lihasta.
Me olemme maan suola.
Meidät on voideltu uskon kautta Jeesukseen.
Uskomme, että hän on hankkinut meille pelastuksen.
Olemme Pyhän Hengen voitelemia.
Meillä on kaikki tarpeellinen Jumalan palvelemiseen.
Palvelemme häntä mm. vastustamalla pahaa, -
hengellistä epäpuhtautta ja Jumalan tahdon vastaisia asioita.
Meidän pitää vetää ne pois. Jae 13: -
Sitä hän tarkoittaa sanoessaan: -
"Te olette maan suola; mutta jos suola käy mauttomaksi..."
"Mauton" tarkoittaa tuossa toimimatonta.
Kun sanaa tutkitaan kunnolla, nähdään, että se ei tarkoita makua.
Kääntäjä on tulkinnut sanan länsimaisen kulttuurin perusteella.
Alkukielessä on sillä kohtaa verbi.
Sama sana substantiivina tarkoittaa hölmöä.
Ei voida sanoa: "Jos suolasta tulee hölmö."
Mutta kun ymmärretään kreikan sanan alkuperä, -
nähdään sen tarkoittavan hölmöä, -
sellaista, joka ei käyttäydy normaalisti -
eikä toimi, niin kuin hänen kuuluisi.
"Hölmö" suola tarkoittaa suolaa, joka ei toimi kunnolla.
"...millä se saadaan suolaiseksi?"
Jos suola menettää voimansa imeä itseensä verta, -
voidaanko kyky palauttaa?
Ei, koska suola on menettänyt voimansa.
Sana "kelvata" on alkutekstissä "voimallinen".
Sana voimallinen tarkoittaa aikaansaavaa.
Mutta jos suola ei kykene saamaan aikaan sitä, mitä piti, -
vetämään pois lihasta epäpuhtaudet -
ja säilyttämään sitä tuoreena jonkun aikaa, -
Jeesus sanoo: -
"Se ei enää kelpaa mihinkään muuhun kuin pois heitettäväksi -
ja ihmisten tallattavaksi."
Suola ei kelpaa mihinkään, -
jos emme tee niin, kuin Jumala sanoo, -
jos emme ole kuuliaisia emmekä ole Jumalan suunnitelmissa.
Silloin Jumala laittaa meidät sivuun.
Jos emme ole Jumalan tahdossa, -
maailma saa meidät valtaansa.
Tässä ei ole kyse pelastuksesta -
vaan siitä, että jos emme elä voitelussa, -
meistä tulee alttiita maailmallisuudelle.
Jae 13: "Te olette maan suola; mutta jos suola ei toimi oikein, -
jos se ei toimi, kuten suolan tulee, -
millä se saadaan suolaiseksi?
Se ei enää kelpaa mihinkään muuhun -
kuin pois heitettäväksi ja ihmisten tallattavaksi."
Jakeessa 14 Jeesus puhuu toisesta ominaisuudesta.
Emme ole vain suolaa, -
vastustamassa epäpuhtautta, mädännäisyyttä -
ja Jumalan tahdon vastaisia asioita.
Hän sanoo jakeessa 14: "Te olette maailman valkeus."
Valon tarkoitus on valaista.
Meidän on tarkoitus valaista eli opettaa totuutta toisille.
Hän sanoo siis: "Te olette maailman valkeus.
Ei voi sellainen kaupunki olla kätkössä, -
joka sijaitsee ylhäällä vuorella; -
eikä lamppua sytytetä..."
"...eikä lamppua sytytetä ja panna vakan alle..."
Jumala ei ole valaissut meitä Hengellään ja antanut voimaansa -
ja kutsumustaan olla maailman valo, jotta kätkisimme valon.
Hän ei kutsunut meitä vakan alle -
vaan haluaa meidän olevan kuin vuorella sijaitseva kaupunki.
VT:n profetioissa vuoriin liittyy auktoriteetti.
Eli kun katsomme, miten VT:n profeetat käyttävät sanaa vuori, -
näemme sanaan liittyvän hallintavallan tai auktoriteetin.
Jumala sanoo: "Olen antanut teille totuuden ja valtakuntani valon.
Siksi olen laittanut teidät vuorelle ja antanut teille vallan."
Hän ei halua meidän olevan piilossa.
"...eikä lamppua sytytetä ja panna vakan alle, -
vaan lampunjalkaan."
Se on suunniteltu täydellisesti lampulle.
Rakastan Ilmestyskirjaa.
Kirjeissä seitsemälle Vähä-Aasian seurakunnalle -
niitä kutsutaan lampunjaloiksi.
Eli meille on annettu valo ja Jumalan totuus.
Seurakunnan, sinun ja minun, tehtävänä on tuoda sitä julki.
"...eikä lamppua sytytetä ja panna vakan alle, vaan lampunjalkaan, -
ja niin se loistaa kaikille huoneessa (talossa) oleville."
Juutalaiset oppineet ymmärtävät talon, beit, tarkoittavan -
Israelin huonetta eli Jumalan kansaa.
Se tarkoittaa, että meidät on kutsuttu palvelemaan Israelia.
Joka seurakunnan tulisi jollain tavoin palvella juutalaisia.
Room. 1:16:ssa sanotaan: -
"Evankeliumi on Jumalan voima uskovalle pelastukseksi, -
juutalaiselle ensin, sitten myös kreikkalaiselle."
Evankeliumi on siis julistettava -
ensin juutalaisille, -
koska Israelilla on Jumalan valtakunnan kutsu.
Matt. 5:15: -
"...eikä lamppua sytytetä ja panna vakan alle vaan lampunjalkaan, -
ja niin se loistaa kaikille huoneessa oleville.
Niin loistakoon teidän valonne ihmisten edessä, -
että he näkisivät teidän hyvät tekonne..."
Toistan. Hyvät teot eivät pelasta meitä.
Mutta kun olemme pelastuneet ja tulleet maailman valoksi, -
voimme näyttää totuutta elämällämme ja teoillamme.
Mainitsin äsken Ilm. 2. ja 3. luvun, -
joissa Jeesus kutsuu seurakuntia lampunjaloiksi.
Hän sanoo usealle seurakunnalle: "Minä tiedän sinun tekosi."
Messias puhuu seurakuntien johtajille, -
jotta he välittäisivät sanoman koko seurakunnalle.
Hän sanoo heille: "Minä tiedän sinun tekosi."
Pelastuksesta seuraa -
luonnollisesti ja yliluonnollisesti hyviä tekoja.
Jae 16: "Niin loistakoon teidän valonne ihmisten edessä, -
että he näkisivät teidän hyvät tekonne -
ja ylistäisivät teidän Isäänne, joka on taivaissa."
Jumalan ylistäminen kuvaa Jumalan palvontaa.
Eli kun elämme kuuliaisena Jumalan kutsussa ja tarkoitusperissä -
ja kun elämämme kantaa hyvää hedelmää, hyviä tekoja, -
se vetää toisia Jumalan luo ylistämään ja palvomaan häntä.
Hyvät teot liittyvät läheisesti palvontaan.
Emme siis voi pelastua hyvillä töillä, -
mutta ne voivat saada toiset ylistämään Jumalaa.
Olemme puhuneet suolan voimasta, -
valosta, ilmestyksestä ja hyvistä teoista.
Huomaa, miten yksi aihe johtaa Sanassa toiseen.
Tulemme jakeeseen 17, -
jota seurakunnan tulisi tutkia tarkasti.
Jae 17: "Älkää luulko..."
Monet ajattelevat väärällä tavalla.
He ovat varmaan mukavia ja vilpittömiä uskovia, -
mutta he ovat uskoneet epäterveeseen opetukseen.
He ovat kuulleet saman asian moneen kertaan eri kristillisistä lähteistä.
Siksi he ovat alkaneet ajatella asiasta väärin.
Jeesus sanoo tässä: "Te ette ajattele oikein.
Ette ymmärrä, kuka olen ja mitä olen tullut tekemään.
Olette ymmärtäneet asian väärin." Siksi hän sanoo: "Älkää luulko..."
Siinä tarkoitetaan ihmisen käsityksiä.
"Älkää käsittäkö asiaa tällä tavalla."
Sana "luulla" ei tarkoita pohtimista tai ajattelua.
Kyseessä on asian tarkka harkitseminen
"Älkää luulko, että minä olen tullut lakia tai profeettoja kumoamaan..."
Siinä mainitaan sekä laki että profeetat.
Lailla ja profeetoilla tarkoitetaan yleensä tanakia, -
heprealaista Raamattua eli Vanhaa testamenttia.
Jeesus sanoo: "Älkää luulko, että aion syrjäyttää sen."
Siksi on vaarallista sanoa: -
"Ei Vanha testamentti sisällä uskoville elämänohjeita."
Niin saattavat sanoa ihan kivat Jeesusta rakastavat ihmiset.
Mutta heillä ovat hengelliset käsitykset menneet sekaisin.
Alkuseurakunta sai kyllä kirjeitä Paavalilta ja muilta apostoleilta.
Mutta Jeesuksen tätä opettaessa ei ollut UT:a tai sen kirjeitä.
Lailla ja profeetoilla Jeesus tarkoittaa Vanhaa testamenttia.
Hän tarkoittaa siis: "Älkää luulko, että minä millään tavalla -
rajoittaisin lain ja profeettojen merkitystä.
Jeesus jatkaa: "...en minä ole tullut kumoamaan, vaan täyttämään."
Täyttäminen ei tarkoita, että VT olisi kadottanut merkityksensä -
ja ettei meidän tarvitsisi sitä tutkia tai soveltaa sitä elämäämme.
Jeesus oli kyllä tullut toteuttamaan profetioita, -
mutta hän oli tullut myös siksi, -
että me toteuttaisimme Jumalan Sanan sanomaa.
Jae 18: "Totisesti: -
...ennen kuin taivas ja maa katoavat..." (KR-92)
Taivas ja maa tarkoittavat tätä luomakuntaa.
Joskus käännökset ovat vajaita, kun ei ole tunnettu kulttuuritaustaa.
Taivaalla ja maalla tarkoitetaan luomakuntaa.
"Ennen kuin taivas ja maa, ensimmäinen luomakunta, katoaa..."
Ensimmäisen luomakunnan tilalle tulee uusi maa ja taivas, -
eli toinen luomakunta, Jumalan valtakunta, lopulta uusi Jerusalem.
Siellä on Johanneksen mukaan kaikki uutta.
Se on uusi luomakunta. Siellä ei ole mitään entistä.
Nykyinen taivas ei kestä iankaiken.
Messias on nyt Isän oikealla puolella taivaassa.
Uskossa kuolleiden sielut ovat siellä hänen luonaan.
Siellä ovat vanhimmat, enkelijoukot ja neljä olentoa.
Mutta kaikki he siirtyvät sieltä lopulta uuteen Jerusalemiin.
Siksi Jeesus sanoo: -
"Totisesti... ennen kuin taivas ja maa katoavat, -
laista ei häviä yksikään kirjain..." ei edes pieni heprean jud-kirjain.
Sitten puhutaan kirjaimen osasesta, -
käsialan tyylistä.
Suomeksi sanotaan: "Ei yksikään kirjain, ei pieninkään piirto."
Se tarkoittaa jud-kirjainta ja siveltimen piirtoa.
"Totisesti: laista ei häviä yksikään kirjain, ei pieninkään piirto...
ennen kuin kaikki on tapahtunut."
Messias sanoo siinä tärkeän asian.
Hän opettaa meille valtakunnan totuutta.
Entinen maa ja taivas katoavat. Uusi Jerusalem tulee tilalle.
Se ei ole tulkintaa, vaan niin Ilmestyskirjassa sanotaan.
Tulee uusi taivas ja uusi maa nimeltä uusi Jerusalem.
Sitä ennen Tooralla ja profeetoilla on meille suuri merkitys.
Mitä tarkoittaa: "...ennen kuin kaikki on tapahtunut?"
Hän puhuu Jumalan lupauksista, jotka toteutuvat hänen valtakunnassaan.
"Sitä, joka jättää laista pois yhdenkin käskyn, -
vaikkapa kaikkein vähäisimmän, -
ja siten opettaa, -
kutsutaan taivasten valtakunnassa vähäisimmäksi." (KR -92)
Siinä puhutaan ihmisestä, joka rikkoo Jumalan lakia -
ja opettaa muitakin tekemään niin.
Mutta hän on vähäisin taivaan valtakunnassa.
Pelastus ei kuitenkaan perustu käskyille.
Pelastus ei löydy Tooran kautta. Se ei ole Tooran tehtävä.
Mutta pelastuneella voi olla väärät käsitykset.
Hän saattaa opettaa: "Ei VT:llä ole enää merkitystä.
Voit ihan hyvin rikkoa sen käskyjä. Eivät ne enää päde."
Hän on väärässä. Mutta kyse ei ole pelastuksesta.
Hän on hengellisesti hämmentynyt ja vähäinen Jumalan valtakunnassa.
Jakeen 19 loppuosa: -
"Mutta sitä, joka noudattaa lakia -
ja niin opettaa, -
kutsutaan taivasten valtakunnassa suureksi." (KR -92)
Huomaa kahtiajako.
"Sitä, joka noudattaa lakia..."
Siinä puhutaan nimenomaan VT:n laista ja käskyistä.
Sitä, joka niitä soveltaa Hengen ohjauksessa -
ja opettaa muita tekemään samoin, -
kutsutaan suureksi Jumalan valtakunnassa.
Siksi on ongelmallista sysätä käskyt syrjään -
tai väittää niiden tarkoittavan UT:n käskyjä.
Ei, koska UT:n käskyjä ei tuolloin ollut vielä edes olemassa.
Jae 20: "Sillä minä sanon teille: ellei teidän vanhurskautenne -
ole paljoa suurempi kuin kirjanoppineiden ja fariseusten, -
niin te ette pääse taivasten valtakuntaan."
Ellei vanhurskautemme ole suurempi kuin kirjanoppineiden ja fariseusten, -
emme pääse taivaan valtakuntaan. Mitä se tarkoittaa?
Kirjanoppineet ja fariseukset opettivat vain hyvien tekojen tekemistä.
He ottivat asiansa tosissaan.
"Ellei vanhurskautenne ole suurempi kuin heidän..."
Hyvät teot olivat heille pakkomielle.
Miten vanhurskauteni voisi olla suurempi kuin heidän?
Vanhurskautemme ei tule perustua ihmistekoihin -
vaan Messiaan työhön ja riittävyyteen, hänen ristintyöhönsä.
Ristillä Messias kantoi koko maailman synnit.
Syntimme siirrettiin hänen päälleen, -
kun otimme hänen työnsä vastaan ainoana tienä pelastukseen.
Kun otamme vastaan ristin työn, -
samoin kuin syntimme siirretään hänen päälleen, -
täydellisen ja viattoman Messiaan vanhurskaus -
luetaan meidän hyväksemme.
Vanhurskautemme voi olla suurempi kuin fariseusten -
vain jos vanhurskautemme on Messiaan oma vanhurskaus.
Vain hänen vanhurskautensa kautta pääsemme taivasten valtakuntaan.
Toivottavasti sait siunauksen, josta voit kertoa muillekin.
Tulethan taas ensi viikolla seuraamaan lähetystämme.
Saat meistä lisätietoa sivustoltamme LoveIsrael.org.
Siellä on lisää Baruchin opetusta videoina, -
joita voit katsella tai ladata koneellesi.
Nähdään ensi viikolla. Siunausta sinulle Jeesuksessa!
Shalom Israelista!
Suomennos: Annamari Kortelainen